Priyanka Chopra Jonas (loogu dhawaaqo [prɪˈjəŋka ˈtʃoːpɽa]; née Chopra; dhashay 18 Luuliyo 1982) waa atariisho Hindi ah, moodel, filim soo saare, iyo heesaa. Ku guulaysta tartanka Marwada Adduunka 2000, Chopra waa mid ka mid ah dadka Hindiya ugu mushaarka badan uguna caansan madadaalada.  Waxay heshay abaal-marinno badan, oo ay ku jiraan laba abaal-marin oo Abaalmarinta Filimada Qaranka ah iyo shan Abaalmarinta Filmfare ah. Sanadkii 2016, dowlada Hindiya waxay ku abaal marisay Padma Shri, waxayna Time ku sheegtay inay ka mid tahay 100-Ka Qof ee Ugu Saameynta Badan Caalamka, waxaana labada sano ee soo socota ay Forbes ku dartay 100-ka Haweenka ee Ugu Wwooda Badan Caalamka. Priyanka Chopra waxay dhalatay 18 Luuliyo 1982, waalidkeed waa Ashok iyo Madhu Chopra oo labaduba ah dhakhaatiir ka tirsan ciidamada Hindiya. Chopra waxay leedahay walaal, Siddharth, kaas oo todoba jir ah iyada oo ka yar. Iyadoo 13 jir ah, Chopra waxay u guurtay Maraykanka si ay wax u barato, iyada oo la nool eeddadeed. Intii ay joogtay Massachusetts, waxay ka qaybqaadatay dhawr soosaar masraxeed, waxayna baratay muusiga qadiimiga ah ee reer galbeedka, iyo heesaha.